**Zebu** (lat. *Bos primigenius indicus* ili *Bos indicus*), također poznat kao **indijsko govedo**, **cebu**, **grbavo govedo**, **bramansko govedo**, je vrsta domaćeg goveda iz Indije. *Zebu* ima karakterističnu masnu grbu na hrptu, spuštene uši i veliki obješeni podbradak, odlično je adaptiran na visoke tropske temperature, a isto tako i njegovi hibridi.

Koriste se kao vučna goveda, mliječne krave i za tov, od njih se koristi sve, od mesa, kože, rogova do izmeta koje služi kao gnojivo, a u nekim krajevima i kao gorivo.

Sistematizacija i evolucija
---------------------------

Naučno ime *goveda zebu* je *Bos indicus*, ali se danas obično klasificiraju unutar vrste *Bos primigenius*, zajedno sa turovima (Bos primigenius*Taurus* ) i njihovim izumrlim predkom - Turom (evropsko divlje govedo) (*Bos primigenius*). Evropska goveda potječu od evroazijskih turova, dok zebui potječu od Indijskih divljih goveda

Izgled i građa tijela
---------------------

Bramansko govedo
*Zebu* izgleda gotovo identično kao i domaće govedo, razlike su u grbi na hrptu, spuštenim ušima i obješenom podbradku.

Raširenost i razmnožavanje
--------------------------

*Zebui* su udomaćeni u Africi preko nekoliko stotina godina, i križani sa domaćim govedima. Genetska analiza afričkih goveda, pokazala je veće koncentraciju gena zebua duž obala Istočne Afrike, i posebno čiste primjerke na Madagaskaru, što ukazuje da je uvoz tih goveda vršen brodovima.

*Zebui* su uvezeni u Brazil početkom 20. vijeka i križani sa evropskim govedima Šarole pasmine. Rezultat križanja bio je 63% šarole, a 37% zebu, ta nova pasmina nazvana je Kančim, ima kvalitetnije mesa od zebua, i veću otpornost na vrućine od evropskog goveda.

Sajam Zebua na Madagaskaru

Vrste
-----

Danas postoje 75 poznatih pasmina zebu, koje su ravnomjerno podijeljene između Afrike i Južne Azije, i to su; Gir, Guzerat, Kankrej, Indo-brazilsko govedo, Brahmansko govedo, Nelore, Ongole, Sahival, Crveni sindi, Butana, Kenana, Boran, Bagara, Tarparkar, Kangejam, Kinesko žuto govedo, Filipinsko domaće govedo, Kedah - Kelantana, Indijsko mliječno, Harijana, Istočni Pundžabi  i Rad .

Porijeklo
---------

Načelno se drži da je *Zebu* nastao od azijskog divljeg goveda, ali ima i onih koji misle da je on podvrsta - *Bos primigenius namadicus*. Azijsko divlje govedo nestalo je za vrijeme Civilizacije doline Inda, iz porječja Inda i drugih dijelova Indijskog potkontinenta, vjerojatno zbog križanja sa domaćim govedima i zbog gubitka staništa.

Povezano
--------

* Krava
* Vodeni bivol
* Gaur
* Banteng

Izvori
------

1. ↑  Wozencraft, W. C. (16 November 2005). in Wilson, D. E. and Reeder, D. M. (eds): Mammal Species of the World, 3rd edition, Johns Hopkins University Press. ISBN 0-8018-8221-4.
2. ↑  „Definition: Zebu". Online Medical Dictionary. Pristupljeno 08. 09. 2007.
3. ↑  "Hariana - India: Haryana, eastern Punjab" str. 245 *In* Porter, Valerie (1991) *Cattle: A Handbook to the Breeds of the World* Helm, London, ISBN 0-8160-2640-8
4. ↑  "Rath -India: Alwar and eastern Rajasthan" str. 246 *In* Porter, Valerie (1991) *Cattle: A Handbook to the Breeds of the World* Helm, London, ISBN 0-8160-2640-8
5. ↑  van Vuure, Cis (2005). *Retracing the Aurochs: History, Morphology and Ecology of an Extinct Wild Ox*. Sofia-Moscow: Pensoft Publishers. ISBN 9656422355.
6. ↑  Rangarajan, Mahesh (2001). *India's Wildlife History*. Delhi, India: Permanent Black. str. 4. ISBN 9788178241401.

Vanjske veze
------------

***Zebu*** na Wikimedijinoj ostavi

* Portal Zebu on line ()
* Senaapathy Kangayam Cattle Research Foundation Arhivirano 2022-03-15 na Wayback Machine-u ()